《山甫用前韵留别因又次韵送行》
宋代·陈著

二十年来一见悭，好风吹到小丹山。
心交融畅醒如醉，诗话绸缪忙亦閒。
村况非今非古处，花时半雨半晴间。
君今更欲寻僧去，知有吟边债未还。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。